নৌকায় জাল, চাঁই নিয়ে অথবা বড়শি নিয়ে মৎস্য শিকারে ছোটেন জেলেরা। কাঁচা সবজি বিক্রির জন্য নিকটবর্তী হাট-বাজারে নিয়ে যাওয়ার প্রধান বাহন এই নৌকা। স্বরূপকাঠীসহ কয়েকটি এলাকায় এসব নৌকায় বসে বেচাকেনা হয় তরিতরকারিসহ নানা পণ্য। স্থানীয় ভাষায় বলে ভাসমান নৌকার হাট। তাই প্রতি বছর বর্ষা এলেই কদর বেড়ে যায় নৌকার। এ মৌসুমে এ অঞ্চলের বিশাল একটি জনগোষ্ঠী নৌকা তৈরি করে জীবিকা নির্বাহ করেন।